13. juni 1993 deltog motorvognen KS 437 på [[blokvogn]] i indvielsen af den sidste del af [[Vestmotorvejen]] mellem [[Ringsted]], [[Sorø]] og [[Slagelse]]. Desuden havde Sporvejsmuseet fået blandt andet HT Museum til at komme med fire veteranbusser, som folk kunne få en tur med på den nye motorvej.<ref>''Linie 8 triumferede på motorvejen'' af Søren Palsbo. BYtrafik 4/1993, s. 180-182.</ref> 9. juni 1994 var der et optog af ældre og nyere postkøretøjer fra Jystrup til Sporvejsmuseet med efterfølgende udstilling i anledning af udgivelsen af fire frimærker med sporvognsmotiver og et til fordel for [[Dansk Røde Kors]].<ref>''Sporvejsmuseet Skjoldenæsholm Årsberetning 17. driftsår, 1994''. Sporvejshistorisk Selskab, 1995. S. 6-10.</ref> 19. april 1997 markeredes 25-året for nedlæggelsen af den sidste sporvej i København ved, at tre sporvogne blev kørt på blokvogne ad linje 5's rute fra [[Husum (København)|Husum]] til [[Formosavej]] i [[Sundbyøster]] med stop undervejs. HT-orkestret og et jazz-ensemble anført af [[Per Vadmand]] og Ole Bredberg underholdt undervejs.<ref>''Sporvognene vendte tilbage'' af Søren Palsbo. BYtrafik 3/1997, s. 83-86.</ref><ref>''Sporvejsmuseet Skjoldenæsholm Årsberetning 20. driftsår, 1997'' under redaktion af Per Søegaard. Sporvejshistorisk Selskab, 1998. S. 3-6.</ref>
Bygninger,_konstruktioner_og_anlæg Foreninger Organisationer